**לירז רוּסוֹ** (נולד ב-8 בדצמבר 1990), המוכר בשם הבמה **סטטיק** (לעיתים גם **סטטבוי**) הוא זמר פופ וראפר ישראלי. היה חבר בצמד סטטיק ובן-אל תבורי עם בן-אל תבורי והמפיק ג'ורדי, יחד הוציאו להיטים שזכו להצלחה בישראל, ובהם "טודו בום", "כביש החוף", "ברבי", "אפס מאמץ" ואחרים. הלהיטים זכו לעשרות מיליוני צפיות באתר יוטיוב.

ביוגרפיה
--------

סטטיק (מימין) ובן-אל תבורי (משמאל) בהופעה בקריית אתא, אוגוסט 2016
סטטיק (מימין) ובן-אל תבורי (משמאל) בהופעה בחיפה, מאי 2017
סטטיק, יוסף חדאד וליאור סושרד באירוע של עמותת משאלת לב, תל אביב, מרץ 2024
לירז אומץ בגיל 5 חודשים על ידי משה וניצה רוסו וגדל בחיפה, לאחר שהיה במשפחת אומנה. הוא למד בתיכון "חוגים" בחיפה, ואת כינויו "סטטיק" קיבל מחבר ילדות בשם גל פרידמן, שטען שהוא "עוקצני ומפתיע כמו חשמל סטטי".

רוסו התגייס לצה"ל במסלול ייעודי לקצונה, ובשירותו שימש קצין באכ"א. עם זאת, בגיל 21 חלה בריקציה ולכן השתחרר מסיבות בריאותיות.

קריירה
------

### 2005–2015: תחילת הקריירה

בנעוריו, היה חניך בקבוצת מוזיקה בתנועת האמנים "תנועת תרבות". בילדותו התחיל ללמוד פסנתר וגיטרה ובגיל 15 החל לעסוק במוזיקה ולהתאמן בפריסטייל ראפ, והופיע בפסטיבלים עירוניים עם להקת נוער חיפאית. הופעות ראשונות רשם כחלק מהרכב ראפ חיפאי בשם "יוניק טי" (Unique T), לצד שמחה חודטוב ופבל פסין. לאחר שעזב את ההרכב, החל עבודה משותפת עם המפיק והראפר מור שגב (הידוע כ"דיגיביט"). כשמור שגב ירד מהארץ, המשיך סטטיק בשיתופי פעולה עם זמרים ישראלים, בהם הראפר והמפיק עומרי סגל והראפר רון נשר. לפרסום משמעותי ראשון זכה כששיתף פעולה עם אלון דה לוקו בשיר "לוקו ויין", שהיה ללהיט מועדונים.

בשנת 2015 זכה סטטיק לפרסום כאשר היה שותף לשיר "בא לה לרקוד" ביחד עם הדי ג'יי גל מלכה. השיר זכה להצלחה, נכנס לפלייליסט של גלגלצ ולמצעדי הפזמונים השנתיים באותה השנה. בשנה זו אף יצא השיר "דוביגל" יחד עם רון נשר, ג'ורדי ובן-אל תבורי, שזכה לוויראליות רבה עוד לפני צאתו.

### 2015–2022: סטטיק ובן-אל תבורי

 ערך מורחב – **סטטיק ובן-אל תבורי**  

בנובמבר 2015, בעקבות הצלחת "דוביגל", הוציא ביחד עם תבורי שיר נוסף: "ברבי", השיר זכה להצלחה רבה והגיע למקום תשיעי במצעד השבועי של מדיה פורסט. לאחר הצלחת השיר, השניים החלו קריירה משותפת כצמד, והוציאו ביחד שירים נוספים, שזכו להצלחה רבה, ביניהם: "כביש החוף", "סלסולים", "זהב" ו"טודו בום", שזכו בזה אחר זה להגיע למקום הראשון במצעד השבועי של "מדיה פורסט".

בנובמבר 2016 הצטרף ביחד עם תבורי לצוות השיפוט של העונה הרביעית של הכוכב הבא לאירוויזיון בערוץ 2 בקשת (ובהמשך בקשת 12), לצד אסף אמדורסקי, קרן פלס והראל סקעת. באותה שנה, השתתפו שניהם לראשונה בפסטיגל, אשר נקרא "היי סקול פסטיגל 2". בפסטיגל 2017 הופיע הצמד כבר במעמד של "אמן אורח" ולא לקח חלק בעלילה.

במהלך שנת 2018 הוציא הצמד את השירים "נמסטה", "קאוואי" ו"גומיגם", שהיו ללהיטים במצעדי הפזמונים. באותה השנה, חתם הצמד על חוזה בינלאומי עם איש העסקים הישראלי-אמריקאי חיים סבן בחברת התקליטים קפיטול רקורדס. ב-12 בדצמבר הוציא הצמד את החומר הראשון שלו תחת החוזה, הגרסה הלועזית לשיר "סלסולים", אשר נקראת "Broke Ass Millionaire".

ב-15 בפברואר הוציאו ביחד עם ג'יי באלווין את הגרסה הלועזית לשיר "טודו בום" הנקראת "Tudo Bom", ב-10 בינואר 2020 הוציאו בשיתוף עם הראפר האמריקאי פיטבול את השיר "Further Up (Na, Na, Na, Na, Na)", וב-30 באוקטובר 2020 יחד עם הלהקה האמריקאית בלאק אייד פיז את השיר "Shake Ya Boom Boom". השירים זכו להצלחה מתונה ברחבי העולם. אף על פי כן, השני הצליח להיכנס למצעד השירים הלטיניים של בילבורד.

### 2022–הווה: קריירת סולו

באוגוסט 2022 הודיע סטטיק על פירוק הצמד סטטיק ובן-אל ויציאה לדרך עצמאית. בפברואר 2023 הוציא את אלבום הסולו הראשון שלו, "לירז". את האלבום ליווה סרט תיעודי בשם "לירז – הגירושים הכפולים של סטטיק". האלבום זכה במהרה להצלחה רבה, אף על פי שלא קודם על ידי סינגלים רשמיים, ומתוכו הצליחו השירים "לירז", "להיט של שיר אחד", "הפשע המושלם" עם עדן בן זקן ו"טרנטולה" עם אגם בוחבוט להגיע לעשירייה הפותחת במצעדי המוזיקה הישראליים.

באפריל 2024 הוציא את אלבום הסולו השני שלו, להרים.

פעילות חברתית ופרסום
--------------------

במרץ 2017 חתם, יחד עם שותפו המוזיקלי בן-אל תבורי, על חוזה פרסום כפרזנטורים של רשת האופנה "קסטרו".

במהלך 2017 רוסו הביע בחשבון הפייסבוק והאינסטגרם שלו תמיכה בסוגיית האימוץ של הקהילה הגאה ובצעדת השרמוטות.

באוגוסט 2019 רוסו פתח ערוץ גיימינג ביוטיוב בשם "Buzzer" ובו אירח עוד יוטיוברים שקשורים לגיימינג. הערוץ היה פעיל במשך כשנה וסך הכל הועלו בו 13 סרטונים.

חיים אישיים
-----------

בשנת 2021 נישא לשרית פולק, ובנובמבר 2022 התגרשו.החל מ- 2023 נמצא בזוגיות עם הרקדנית רונה-לי שמעון.

רוסו הוא קרוב משפחה של הרמטכ"ל לשעבר משה יעלון.

דיסקוגרפיה
----------

 ערך מורחב – **דיסקוגרפיה של סטטיק**  

|  |  |
| --- | --- |
|  |  ראו גם – **דיסקוגרפיה של סטטיק ובן-אל תבורי** |

### אלבומי אולפן

* 2023: לירז
* 2024: להרים

קישורים חיצוניים
----------------

ויקישיתוף מדיה וקבצים בנושא **סטטיק** בוויקישיתוף
* סטטיק, ברשת החברתית אינסטגרם
* סטטיק, באתר ספוטיפיי
* אתר למנויים בלבד נבו זיו, ‏מלכי הכיתה, באתר "ידיעות אחרונות", 6 בנובמבר 2015 (הקישור אינו פעיל)
* אפרת לכטר, ‏איך הפכו בן אל תבורי וסטטיק לכוכבי הנוער החדשים?, באתר ‏מאקו‏, 7 במאי 2016
* סטטיק: "סיפרו לי שאני מאומץ בגיל שנתיים, לא יודע מאיפה באתי", באתר מעריב אונליין, 20 ביולי 2016
* סרטונים רן בוקר, חבר'ה מאחורה מדברים בלי סוף: הדרך לפסגה של סטטיק ובן אל תבורי, באתר ynet, 25 באוגוסט 2016
* שנה ל"ברבי": כך כבשו סטטיק ובן-אל את ישראל, באתר nrg‏, 29 בנובמבר 2016
* אתר למנויים בלבד גבי בר־חיים ורז שכניק, יאסו, באתר "ידיעות אחרונות", 3 ביוני 2019

הערות שוליים
------------

1. ↑  יפעת הללי אברהם, ‏הפתעה נדירה: סטטיק חוגג יום הולדת, באתר ‏מאקו‏, 11 בדצמבר 2016
2. 1 2 3  לירון שמם, ‏בפעם הראשונה לבד: סטטיק חושף את סודות תיק האימוץ, באתר ‏מאקו‏, 29 בינואר 2022
3. ↑  גבי בר-חיים ורז שכניק, מועדון ברבי, באתר ynet, 5 באוקטובר 2016
4. ↑  חושבים שאתם יודעים איפה הסלבס שירתו בצבא? נראה אתכם, באתר ‏מאקו‏, 17 בפברואר 2017
5. ↑  אתר למנויים בלבד גבי בר־חיים ורז שכניק, רעש וסלסולים, באתר "ידיעות אחרונות", 4 באוקטובר 2016
6. ↑  אסף נבו, ‏אתם בחרתם: "Loco Wine" הלהיט החם של הקיץ, באתר ‏מאקו‏, 3 ביולי 2013
7. ↑  mako, ‏איך הפך דובי גל ללהיט מועדונים היסטרי?, באתר ‏מאקו‏, 23 ביולי 2015
8. ↑  רז שכניק, הקליפ הישראלי הנצפה ביותר ביוטיוב: "ברבי" של בן-אל וסטטיק, באתר ynet, 28 באוגוסט 2016
9. ↑  עידו סולומון, ‏השיר החדש של סטטיק ובן אל: שיתוף פעולה עם הראפר פיטבול, באתר ‏מאקו‏, 10 בינואר 2020
10. ↑  ניר וולף, סטטיק ובן-אל: "בארה"ב רוצים אותנו בלי חולצה", באתר ישראל היום, 12 באפריל 2021
11. ↑  גיל משעלי, ‏סטטיק ובן אל נפרדים: "נתראה בגלגול החדש שלנו", באתר ‏מאקו‏, 25 באוגוסט 2022
12. ↑  עינב שיף, "לירז" הוא רק טעימה מהפוטנציאל המוזיקלי שטמון בסטטיק, באתר ynet, 22 בפברואר 2023
13. ↑  סמדר שילוני, חושף הכול? הסרט של סטטיק הוא לא יותר מקידום מכירות ציני ולא אמין, באתר ynet, 22 בפברואר 2023
14. ↑  אורנה יפת, הזהב של השכונה: סטטיק ובן-אל קיבלו מיליון שקל על קמפיין קסטרו, באתר כלכליסט, 28 במרץ 2017
15. ↑  איתי שטרן, סטטיק מתייצב לצד הקהילה הגאה בסוגיית האימוץ: "כולנו שווים", באתר הארץ, 18 ביולי 2017
16. ↑  בא להרים ויצא מוריד: פוסט השרמוטות שסיבך את סטטיק, באתר ‏מאקו‏, 14 במאי 2017
17. ↑  קלללל: סטטיק יוצא לדרך עצמאית ומשיק ערוץ יוטיוב חדש, באתר פרוגי, ‏2019-08-27
18. ↑  וואלה! סלבס‏, עכשיו זה רשמי: סטטיק ושרית פולק התגרשו, באתר וואלה!‏, 22 בנובמבר 2022

| סטטיק |
| --- |
| דיסקוגרפיה |
| אלבומי אולפן | לירז ‏•‏‏ להרים |
| שירים | "לירז" ‏•‏‏ "רונדלים" ‏•‏‏ "הפשע המושלם" ‏•‏‏ "להיט של שיר אחד" ‏•‏‏ "טרנטולה" ‏•‏‏ "יחד תמיד" ‏•‏‏ "אמא" |
| השתתפות בשירים | "בא לה לרקוד" ‏•‏‏ "דוביגל" |
| ערכים קשורים | סטטיק ובן-אל תבורי ‏•‏‏ "קטן עלינו" ‏•‏‏ לירז – הגירושים הכפולים של סטטיק |

| סטטיק ובן-אל תבורי |
| --- |
| סטטיק • בן-אל תבורי  **דיסקוגרפיה** |
| אלבומי אולפן | שבעה ירחים |
| מיני-אלבומים | לכאורה |
| סינגלים | "ברבי" • "כביש החוף" • "סלסולים" • "סתם" • "זהב" • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |
| **השתתפות בסינגלים** | "דוביגל" |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407307305171
* VIAF: 15153530892948701602
* WorldCat (עם VIAF): 15153530892948701602

 |